లష్కరే కమాండర్ అబు ఇస్మాయిల్ను మట్టుబెట్టిన భద్రతాదళాలుయాత్రికుల బస్సు పై దాడిసహా 15 కేసుల్లో నిందితుడుశ్రీనగర్, సెప్టెంబరు 14: అమర్నాథ్ యాత్రికుల బస్సుపై దాడి ఘటన ప్రధాన సూత్రధారి, లష్కరే తాయిబా కమాండర్ అబు ఇస్మాయిల్ను గురువారం సాయం త్రం భద్రతా దళాలు మట్టుబెట్టాయి. శ్రీనగర్ పట్టణ శివార్లలోని అరీబాగ్లో ఒక ఇంట్లో ఇద్దరు ఉగ్రవాదులు తలదాచుకున్నారనే సమాచారంతో భద్రతాబలగాలు అక్కడికి చేరుకున్నాయి. ఇరు వర్గాల మధ్య జరిగిన కాల్పుల్లో.. అబు ఇస్మాయిల్తోపాటు మరో ఉగ్రవాది అబు కాసిమ్ అలియాస్ ఛోటా కాసిమ్ కూడా మృతిచెందాడు. ఘటనాస్థలి నుంచి రెండు ఏకే-47లను, అండర్ బ్యారెల్ గ్రెనేడ్ లాంచర్లను స్వాధీనం చేసుకున్నారు. ‘‘మిలిటెంట్లు యాత్రికులను పొట్టనబెట్టుకున్న రోజు.. వారిని శిక్షించాలని ప్రజలు కోరుకున్నారు. ఈ రోజున వారికి శిక్ష పడింది’’ అని కశ్మీర్ ఇన్స్పెక్టర్ జనరల్ ఆఫ్ పోలీస్ మునీర్ ఖాన్ ఉద్వేగంగా అన్నారు. హత్యలు, దోపిడీలు సహా 15 నేరాల్లో ఇతడికి భాగస్వామ్యం ఉందన్నారు. యాత్రికుల బస్సుపై దాడి కేసులో ఇంకా ఒక విదేశీ ఉగ్రవాది, ఒక స్థానిక ఉగ్రవాది తప్పించుకున్నారని ఓ ప్రశ్నకు సమాధానంగా చెప్పారు. ఈ నేపథ్యంలో అవాంఛనీయ ఘటనలు చోటుచేసుకోకుండా ఉండేందుకు పోలీసులు ముందస్తు చర్యలు చేపట్టారు. జమ్ముకశ్మీర్లో 4జీ మొబైల్ ఇంటర్నెట్ సేవలు నిలిపివేశారు. మరోవైపు.. జమ్ముకశ్మీర్లోని కుప్వారా జిల్లా హంద్వారా ప్రాంతంలో హిజ్బుల్ ముజాహిదీన్ సానుభూతిపరులు వహీద్ అహ్మద్ భట్, మహ్మ ద్ షఫీ మీర్ను పోలీసులు అరెస్టు చేశారు. కాగా, భారత డిప్యూటీ హైకమిషనర్ జేపీ సింగ్కి పాకిస్థాన్ సమన్లు జారీ చేసింది. బుధవారం ఫులియాన్ సెక్టార్లో భారత సైనికుల కాల్పుల్లో ఇద్దరు మృతి చెందారు. ఈ నేపథ్యంలో జేపీ సింగ్కి డైరెక్టర్ జనరల్ మహమ్మద్ ఫైసల్ సమన్లు జారీ చేశారు.
lashkare commander abu ismaayilnu mattubettina bhadrataadalaaluyaatriku bassu pai dadisaha 15 kesullo ninditudusrinagar, septembaru 14: amarnath yaatrikula bassupai daadi ghatana pradhaana suutradhaari, lashkare tayiba commander abu ismaayilnu guruvaram saayam thram bhadrata dalaalu mattubettaayi. srinagar pattana shivaarlalooni aribaglo oka intlo iddaru ugravaadulu taladaachukunnaarane samaachaaramtho bhadrataabalagaalu akkadiki cherukunnayi. iru vargala madhya jarigina kaalpullo.. abu ismaayiltopaatu maro ugravaadi abu kasim alias chota kasim kuudaa mrutichendaadu. ghatanasthali nunchi rendu eke-47lanu, ander byarel grenade laancharlanu swaadheenam chesukunnaru. ‘‘militentlu yaatrikulanu pottanabettukunna roju.. vaarini sikshinchaalani prajalu korukunnaru. ee rojuna vaariki shiksha padindi’’ ani kashmir inspector janaral af polies muneer khan udvegamgaa annaru. hatyalu, dopideelu sahaa 15 neraallo itadiki bhagaswamyam undannaaru. yaatrikula bassupai daadi kesulo inka oka videshee ugravaadi, oka sthaanika ugravaadi tappinchukunnaarani oo prasnaku samaadhaanamgaa cheppaaru. ee nepathyamlo avaanchaneeya ghatanalu chotuchesukokunda undenduku poliisulu mundastu charyalu chepattaru. jammukashmeerlo 4jee mobail internet sevalu nilipivesaaru. marovaipu.. jammukashmeerloni kupwara jilla handwara praantamlo hizbul mujahidin saanubhootiparulu vaheed ahmad bhat, mahma dham shafi meernu poliisulu arestu chesaru. kaga, bhaarata deputy hycomitioner jp singki pakisthan samanlu jaarii chesindi. budhavaaram fulian sectarlo bhaarata sainikula kaalpullo iddaru mruti chendaaru. ee nepathyamlo jp singki director janaral mahammad fisal samanlu jaarii chesaru.